EP: Hrvatska savladala Italiju, Francuska SCiG
Njemačka savladala Tursku sa 66:57,  najbolji igrač utakmice zvijezda američke NBA lige Dirk Nowitzki koji je postigao 33 koša
Na europskom prvenstvu u Košraci, koje se igra u Srbiji i Crnoj Gori, reprezentacija Hrvatske je savladala Italiju sa 74:66. Kao što se i očekivalo dvoboj protiv Italije protekao je u tvrdoj i neizvjesnoj igri. Važnost utakmice u kojoj nema prava na pogrešku i u kojoj gubitnik odlazi kući, zasigurno je sputala igrače obje momčadi. Talijani su odlično zatvorili vanjsku igru hrvatske linije, no nisu imali rješenja za hrvatske centre koji su dominirali reketom, te Marka Popovića, koji je još jednom pružio sjajnu predstavu. Prekosutra u četvrtfinalu hrvatski izabranici igraju protiv Španjolske. Od drugih rezultata recimo da je Njemačka savladala Tursku sa 66:57, plasiravši se isto tako u četvrtfinale. Najbolji igrač utakmice zvijezda američke NBA lige Dirk Nowitzki koji je pogodio 33 koša, od čega 13 za redom u trećoj četvrtini. Francuzi su savladali domaćina Srbiju I Crnu Goru sa 74:71, a Grčka je pobijedila Izrael. Slovenija i Španjolska izravno su se plasirale u četvrtfinale. Sutra Rusija igra protiv Grčke, a Litva protiv Francuske. U petak uz Hrvatsku i Španjolsku snage će također odmjeriti i Njemačka I Slovenija.